دیلان گوین
Articles with hCards

دیلان گوین (بە ئینگلیزی: Dilan Gwyn؛ لەدایکبووی ٤ی حوزەیرانی ١٩٨٧) خانمە ئەکتەرێکی کورد-سویدییە و لە وڵاتانی سوید، فەرەنسا، ئینگلتەرا، کەنەدا و ئەمریکا کاری کردووە. لە ساڵی ٢٠١٩، لە فیلمی خووشکانی چەک ڕۆڵی کچە شەڕڤانێکی ڕۆژاوای گێڕا.

سەرەتای ژیان 
گوین لە ستۆکهۆڵم لە دایک بووە، دایک و باوکی لە ساڵی ١٩٨١ لەگەڵ دوو خوشکە گەورەکەی لە تورکیا هەڵاتبوون. سەبارەت بە ڕەچەڵەکی خۆی ئەوا گوین وتوویەتی "من ئەرمەنی و چەرکەسی و یۆنانی و کورد و تورکم ".  باوکی ئۆرهان کۆتان، نووسەر و چالاکی مافی مرۆڤی کورد بوو. کاتێک گوین تەمەنی ١١ ساڵ بوو، باوکی کۆچی دوایی کرد.

ئەو لە زانکۆی پاریس-سۆربۆن لە پاریس و زانکۆی ستۆکهۆڵم خوێندوویەتی. لەگەڵ ئەکادیمیای ئەمریکی بۆ هونەرە دراماتیکییەکان لە بواری هونەری نمایشیدا ڕاهێنانی کردووە، سەرەتا لە کەمپوسی لۆس ئەنجلۆس و دواتر لە کەمپوسی مانهاتن ، دواتر لە ساڵی ٢٠١٠ ڕاهێنان و خوێندنەکەی تەواو کرد.

پیشە 
دوای دەرکەوتنی لە کۆمەڵێک کورتە فیلم، لە ساڵی ٢٠١٢ گوین یەکەم فیلمی درێژی خۆی دەرکەوت ئەمەش لە ڕێی فیلمەکانی برێ و پلاستیک فیلمز بوون. پاشان لە ساڵی ٢٠١٤ یەکەم جار لە زنجیرەیەکی تەلەفزیۆنیدا وەک بەناوی ئەهریمەنەکانی دا ڤینشی دەرکەوت.  گوین لە ساڵی ٢٠١٥دا ڕۆڵی سەرەکی لە فیلمی درامیی کەنەدی وێر ئەتیلا پاسیس دەرکەوت.

ژیانی تایبەتی 
گوین لەگەڵ هاوسەرەکەی ئیمیل و کچەکەیان لە شاری ستۆکهۆڵم دەژین، کە لە مانگی کانوونی دووەمی ٢٠٢١ لەدایکبووە.  گوین ماوەیەک لە لەندەن، ئەمستردام و ئەستەنبوڵ ژیاوە.

فیلمۆگرافی

فلیم

تەلەفزیۆن

سەرچاوەکان

بەستەری دەرەکی 

 

سویدییەکانی بە ڕەگەز کورد
لەدایکبووانی ١٩٨٧
زیندووان